בכל אחת מעונות השנה תמצאו את בריסל במיטבה. שיא עונת התיירות בבריסל היא בתקופת הקיץ בין החודשים יוני עד ספטמבר. בתקופת הקיץ העיר הופכת תוססת ומלאת חיים. עם זאת, חשוב מאוד לדעת כי ימי הקיץ בבריסל יכולים להיות חמים מאוד ולא כל המקומות ממוזגים, בקיץ מחירי המלונות גבוהים יותר והתורים לאתרים המפורסמים ארוכים מאוד ולכן חשוב לרכוש כרטיסים מראש ולעקוף את התור. לעומת זאת בתקופת האביב, בין החודשים מרץ עד מאי ובתקופת הסתיו אוקוטבר עד דצמבר - בריסל הופכת פסטורלית ויפה יותר. באביב הפריחות המשגעות ומזג אוויר נהדר. בסתיו תמונות עלי השלכת בשלל צבעים, מזג האוויר הקריר ושווקי חג המולד הופכים את החופשה בבריסל לחוויה בלתי נשכחת.